Dette er Obamas julefavoritter på Spotify
Trenger du tips til hvilke låter du skal ha på en juleliste på Spotify, kan du nå hente inspirasjon fra selveste presidenten i USA. På lille julaften har nemlig Det hvite hus publisert favoritt-julelåtene til familien Obama i en hendig liste på strømmetjenesten Spotify. Her kan du høre på julefavorittene til familien Obama. Listen er mildt sagt variert. Det er både Frank Sinatra, Nat King Cole, Stevie Wonder, Destiny's Child, Mariah Carey, Boyz II Men og The Jackson 5.Det hvite hus lanserte en offentlig Spotify-kanal for presidenten i august i år, skriver Time. Tidligere har Obama delt lister med sommermusikk på kanalen, og Michelle Obama kom med en liste i forbindelse med Den internasjonale jentedagen 11. oktober. På den listen var låten «When The Day Comes» av norske Nico & Vinz. Husker du denne: Britisk familie tok Stonehenge-selfie med ObamaOgså visepresident Joe Bidens julefavoritter ble publisert onsdag. Denne listen kan også sies å være noe variert, men noe mer rockepreget enn Obamas liste. Neil Diamond, Bruce Springsteen, U2, Tom Petty og Paul McCartney er blant julefavorittene til visepresidenten. Det britiske bandet Coldplay er også på listen til Joe Biden, med sangen «A Sky Full of Stars». New York Times skriver at dette er en hyllest til sønnen Beau Biden, som tidligere i år døde av hjernekreft bare 46 år gammel. Han skal ha vært en stor fan av gruppen. Joe Biden om sønnen: – Han var den fineste vi kjente Her kan du høre på julefavorittene til familien Biden.
Når julemiddagen inntas i Det hvite hus, kan det være til tonene av Mariah Carey eller Destiny's Child. Hos visepresidenten er stemningen mer rockete.